एमआईटीआरसी के छात्रों ने की प्रधानमंत्री से मन की बात
अलवर| एमआईटीआरसीकॉलेज के छात्रों ने मंगलवार को दिल्ली के विज्ञान भवन में डिक्की द्वारा आयोजित राष्ट्रीय सम्मेलन में भाग लिया। डॉ. भीमराव अंबेडकर की 125वीं जयंती के उपलक्ष्य में एससी/एसटी इंटरप्रिन्योर्स के राष्ट्रीय सम्मेलन का उद्घाटन प्रधानमंत्री नरेंद्र मोदी ने किया। देश के विभिन्न भागों विदेशों से आए डिक्की के सदस्यों तथा विभिन्न कॉलेजों से पहुंचे विद्यार्थियों को संबोधित करते हुए मोदी ने अपने मन की बात में कहा कि आजादी के बाद से अधिकतर अधिकारों की बाते की गई हैं पर अब हमें कर्तव्यों की बातें अधिक करनी है और खुद आत्मनिर्भर होकर अन्य लोगों को भी रोजगार देना है। कई सफल उद्योगपतियों ने अपने अनुभव और संघर्ष की चर्चा करते हुए सफलता के गुर बताए। संचार सूचना प्रौद्योगिकी मंत्री रविशंकर प्रसाद ने डिजिटल इंडिया के बारे मे जानकारी दी। एमआईटीआरसी के प्रोफेसर डॉ. रईश मुहम्मद के नेतृत्व में बीटेक फाइनल के छात्र गोल्डी सिकंदर, कुलदीप मीना, योगेंद्र कुमार, श्रीनिवास मीना तथा एमबीए फाइनल के छात्र विनोद कुमार ने इस सम्मेलन में भाग लिया।
अलवर. विज्ञान भवन में एमआईटीआरसी के छात्र।
hin_Deva hin_Deva bho_Deva